armvectores/hy_wikipedia_2023 huggingface dataset:
Մադկիպ

Մադկիպ (ճապ.՝ ミズゴロ` միձուգորո, անգլ.՝ Mudkip), Քեն Սուգիմորիի կողմից ստեղծված ամենահայտնի պոկեմոններից։ Առաջին անգամ այն հայտնվել է Pokémon Ruby և Sapphire խաղում և դրա շարունակության մեջ` Pokémon Emerald, իսկ այնուհետև` նաև տարբեր մերչանդայզներում, ֆրանչայզի անիմացիոն և տպագիր ադապտացիաներում։
Ruby и Sapphire խաղում, որը դուրս է եկել 2003 թվականին, Մադկիպը այն երեք պոկեմոններից է, որոնց խաղացողը կարող է ընտրել  խաղի ամենասկզբում։ Նրան կարելի է տեսնել Pokémon Mystery Dungeon: Blue Rescue Team, Pokémon Pinball: Ruby & Sapphire, Pokémon Channel և Pokémon Dash խաղերում։


== Կառուցվածք և հատկանիշներ ==
Մադկիպը պոկեմոն-երկկենցաղ է։ Իր գլխից դուրս եկող մեծ լողաթևերը Մադկիպին հնարավորություն են տալիս ազատ կողմնորոշվել ցամաքում և ջրում։ Երբ Մադպիկը ջրի մեջ է գտնվում, շնչառության համար օգտագործում է խռչակները, իսկ լողաթևերն օգնում են նրան լողալ։ Չնայած փոքր չափերին` Մադկիպները համարվում են շատ ուժեղ արարածներ. նրանք հանգիստ կարող են մեծ քարեր կոտրել։ Երբ Մադկիպները քնում են, նրանք հողի տակ են մտնում կամ ջրի մեջ։ Մադկիպները բնակվում են խմբերով՝ ճահիճներում, ինչպես նաև կղզիների խորքերում, քանի որ նրանց դուր է գալիս ջուրը։


== Հայտնվելը ==


=== Համակարգչային խաղերում ===
Առաջին անգամ Մադկիպը հայտնվել է Pokémon Ruby և Sapphire խաղում, իսկ այնուհետև` դրա շարունակության` Pokémon Emerald-ի մեջ։ Նա Տրիկոյի և Տորչիկի հետ միասին առաջին պոկեմոններից է, որին խաղացողը կարող է իր թիմի մեջ ընդգրկել խաղի սկզբւմ։ Այն բանից հետո, երբ Մադպիկը կռիվներում բավարար փորձ է ձեռք բերում, նա փոխակերպվում է Մարշտոմպի` նոր տեսակի պոկեմոնի, որը հետո իր հերթին փոխակերպվում է Սվամպերտի։ Pokémon HeartGold և SoulSilver խաղում Մադկիպին, Տորչիկին կամ Տրիկոյին կարելի է ստանալ Սթիվեն Սթոունից այն բանից հետո, երբ խաղացողը հաղթի ֆինալի խաղացողին` Ռեդին։
Բացի խաղերի հիմնական սերիայից` Մադկիպը հայտնվում է նաև Pokémon Pinball: Ruby & Sapphire, Pokémon Trozei!, Pokémon Mystery Dungeon և Pokémon Ranger սերիաներում, Pokémon Channel և PokéPark Wii: Pikachu's Adventure խաղերում։ Եվ վերջապես, Մադկիպը հայտնվում է Super Smash Bros. Brawl խաղում որպես ռազմավար, որին կարելի է ստանալ` ընդամենը կատարելով հատուկ գործողություններ։


=== Անիմեում ===
Անիմեի մեջ Բրոկը` պոկեմոնամարզիչ և ստադիոնի նախկին առաջնորդը, հանդիպում է իր Մադկիպին Դյուֆորդ կղզում։ Երբ հերոսները բարձրանում են ջրվեժով, նրանք հանդիպում են Մադկիպների ոչ մեծ մի խմբի։ Բրոկը փրկում է փոքրիկ Մադկիպին, երբ նրան գրեթե քշում է ջուրը։ Լոտադը` Բրոկի պոկեմոններից մեկը և Մադկիպը միասին դիմադրում են R խմբին, իսկ դրանից հետո Մադկիպը որոշում է միանալ Բրոկի պոկեմոններին։ Սերիալի մեջ գլխավոր դերը միշտ հասնում է Մադկիպին, երբ անհրաժեշտ է, օրինակ` երբ անհրաժեշտ է լինում ինչ-որ բան օվկիանոսի հատակում ինչ-որ բան փնտրել։ Բացի այդ, հենց Մադկիպն է մմիշտ ղեկավարում պոկեմոններին, որբ նրանց մարզիչները մոտակայքում չեն լինում։ Մարկիպ Բրոկան փոխակերպվել է Մարշտոմպի Գրովայլ Էշի հետ մարտի ժամանակ։


== Ծանոթագրություններ ==


== Արտաքին հղումներ ==
Սերիաների պաշտոնական կայքը
Մադկիպը Bulbapedia հանրագիտարանում
Մագրաան

Մագրաան (վրաց.՝ მაღრაანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Ախմետայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 411 մարդ, մեծամասնությունը՝ վրացիներ (96,6%)։


== Ծանոթագրություններ ==
Ռեֆերատ

Ռեֆերատ (բովանդակության համառոտ շարադրանք) (լատիներեն՝ referre-զեկուցել, հաղորդել), գրքի, գիտական աշխատության բովանդակության, գիտական հիմնահարցի ուսումնասիրման արդյունքների համառոտ շարադրանք՝ գրավոր կամ հրապարակային ելույթի ձևով, զեկուցում որոշակի թեմայի շուրջ։ Ունի գիտատեղեկատու նշանակություն։ Տարածում է ստացել գիտահետազոտական, բարձրագույն ուսումնական հաստատություններում, կրթական համակարգում, համալսարաններում։
Հանրակրթական դպրոցում և միջնակարգ մասնագիտական ուսումնական հաստատություններում ռեֆերատ է անվանվում ֆակուլտատիվ պարապմունքներին սովորողների պատրաստած հաղորդումները։ Ռեֆերատ (ավտոռեֆերատ) է կազմում գիտությունների թեկնածուի կամ գիտությունների դոկտորի գիտական աստիճան հայցողը, ընդգրկելով դիսերտացիոն աշխատանքի հիմնական գիտատեսական դրույթները։


== Արտաքին հղումներ ==
Ռեֆերատներ
Ազարիկ (այլ կիրառումներ)

Ազարիկ, կարող է վերաբերել՝

Ազարիկ - գյուղ Կիլիկիայում, Զեյթունի գավառում
Ազարիկ - հայ բժիշկ
Մարկ Հերման

Մարկ Հերման (անգլ.՝ Mark Herman, 1954, Bridlington, East Riding of Yorkshire, Իսթ Ռայդինգ օֆ Յորքշիր, Յորքշիր և Համբեր, Անգլիա, Միացյալ Թագավորություն), բրիտանացի կինոռեժիսոր և սցենարիստ։ Երկու անգամ առաջադրվել է Բրիտանական կինոյի և հեռուստատեսային արվեստի մրցանակի։


== Կենսագրություն ==
Մարկ Հերմանը ծնվել է 1954 թվականին Անգլիայի Յորքշիրի արևելյան ռայդինգի Բրիդլինգթոն ավանում։
Ավարտել է Հյուսիսային Յորքշիրի Վուդլի դպրոցը (անգլ.՝ Woodleigh School), կրթվել է Լիդսկի պոլիտեխնիկումում և Լոնդոնի ազգային կինոդպրոցում։
Հերմանն Անգլիայի Յորք քաղաքի Սուրբ Ջոնի համալսարանի «Film and Television Production» խորհրդի անդամ է։
1987 թվականին նրա «Կհանդիպենք Ուեմբլիում, Ֆրենկի Ուոլշ» կատակերգությունը ստացել է Միացյալ Նահանգների Կինոարվեստի և գիտության ակադեմիայի հեղինակավոր «Student Academy Awards» մրցանակը։
Ռեժիսորի առաջին լիամետրաժ ֆիլմն «Ամեն ինչում սպասավորն է մեղավոր» կատակերգությունն է (1992), որի գլխավոր դերակատարը Դադլի Մուրն է։ Առավել հայտնի է «Զոլավոր գիշերազգեստով տղան» ժապավենով, որը 2009 թվականին՝ Գոյա կինոմրցանակի հանձնման արարողության ժամանակ, հաղթել է «Եվրոպական լավագույն ֆիլմ» անվանակարգում։


== Ֆիլմագրություն ==
1992՝ «Ամեն ինչում սպասավորն է մեղավոր» (անգլ.՝ Blame It On The Bellboy)
1996՝ «Գործը վատ է» (անգլ.՝ Brassed Off)
1998՝ «Ձայնիկ» (անգլ.՝ Little Voice)
2000՝ «Բաժանորդ» (անգլ.՝ Purely Belter)
2003՝ «Հույսի թերթիկներ» (անգլ.՝ Hope Springs)
2008՝ «Զոլավոր գիշերազգեստով տղան» (անգլ.՝ The Boy in the Striped Pyjamas)


== Ծանոթագրություններ ==
(6146) Ադամկրաֆտ

(6146) Ադամկրաֆտ (անգլ.՝ Adamkrafft), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,315093 ա. մ., առավելագույնը մոտենում է 1,7065 ա. մ. հեռավորության վրա և հեռանում 2,9237 ա. մ.։ Արեգակի շուրջ մեկ ամբողջական պտույտ է կատարում 1286,62 երկրային օրվա ընթացքում, իր ուղեծրով շարժվելով միջինում 0,279802 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6146) Ադամկրաֆտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆարխանտ

Ֆարխանտ  (գերմ.՝ Farchant), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 3683 մարդ (ըստ 2010 թվականի դեկտեմբերի 31-ի)։ Տարածքը կազմում է 25,76 կմ²։ Պաշտոնական կոդ՝ 09 1 80 116։
Մյունխեն-Գարմիշ-Պարտենկիրխեն երկաթուղու վրա շրջանն ունի երկաթուղային կայարան՝ Ֆարխանտը։


== Ծանոթագրություններ ==


== Արտաքին հղումներ ==
Պաշտոնական կայք
EXO-ի սկավառակագրություն

Հարավկորեական  չինական բոյ բենդ EXO-ի սկավառակագրությունն իր մեջ ներառում է յոթ ալբոմ, վեց մինի ալբոմ, հիսունմեկ տեսահոլովակ, չորս համերգային ալբոմներ և քսանյոթ սինգլներ։ EXO-ն ձևավորվել է 2011 թվականին՝ SM Entertainment ընկերության կողմից։


== Ստեղծագործությունների ցուցակ ==
«Over Everything» (Kurt Vile) — 6:19. Видео
«Let It Go» (Courtney Barnett) — 4:33
«Fear Is Like a Forest» (Jen Cloher) — 4:47
«Outta the Woodwork» (Barnett) — 6:21
«Continental Breakfast» (Vile) — 4:53
«On Script» (Barnett) — 3:59
«Blue Cheese» (Vile) — 4:37
«Peepin' Tom» (Vile) — 4:14
«Untogether» (Tanya Donelly) — 4:50


== Ալբոմներ ==


=== Համերգային ալբոմներ ===


== Մինի ալբոմներ ==


== Սինգլներ ==


== Այլ երգեր, որոնք հայտնվել են չարթերում ==


== Սաունդթրեքներ ==
Ծանուցում։ Սաունդթրեքներում առանձին մասնակիցների ելույթների մասին կարդացեք նրանց հոդվածներում։


== Երաժշտական տեսահոլովակներ ==


== Տես նաև ==
EXO-CBX


== Նշումներ ==


== Ծանոթագրություններ ==
Աբել Բալբո

Աբել Էդուարդո Բալբո (իսպ.՝ Abel Eduardo Balbo, հունիսի 1, 1966, Էմպալմե, Արգենտինա), Արգենտինացի նախկին ֆուտբոլիստ, ով հանդես է եկել իտալական և իսպանական մի շարք ակումբներում, ինչպես նաև Արգենտինայի ազգային հավաքականում։ 1997-ից մինչև 1998-ը եղել է Ռոմայի ավագը։


== Կարիերա ==


== Վիճակագրություն ==


== Նվաճումներ ==


=== Ազգային առաջնություն ===
Արգենտինայի չեմպիոն (1)՝ 

Նյուէլլս Օլդ Բոյզ՝ 1988Իտալիայի չեմպիոն (1)՝ 

Ռոմա՝ 2000/01Իտալիայի գավաթակիր (1)՝ 

Պարմա՝ 1998–99Իտալիայի սուպերգավաթակիր (1)՝ 

Ռոմա՝ 2001


=== Միջազգային առաջնություն ===
ՈՒԵՖԱ-ի գավաթ (1)՝ 

Պարմա՝ 1998–99


=== Ազգային ===
Արգենտինա՝ 

Աշխարհի առաջնություն 1990՝ փոխչեմպիոն
Կոպպա Ամերիկա 1989՝ բրոնզե մեդալակիր


=== Անձնական ===
Սերիա B-ի 1990–91 մրցաշրջանի լավագույն ռմբարկու (22 գոլ, Ուդինեզե)


== Արտաքին հղումներ ==
Պաշտոնական կայք Archived 2005-09-24 at the Wayback Machine.


== Ծանոթագրություններ ==
Արամայիս Սարգսյան (եֆրեյտոր)

Անվան այլ կիրառումների համար տե՛ս՝ Արամայիս Սարգսյան (այլ կիրառումներ)Արամայիս Ասատուրի Սարգսյան (Սարկիսով) (1922, գյուղ Տեղ, ՀԽՍՀ Գորիսի շրջանում - 1944, հունիսի 5, գյուղ Բալբետչա, ԲԽԱՀ Վիտեբսկի մարզի Սիրոտինոյի շրջանում), Խորհրդային Միության հերոս (22․7․1944, հետմահու), գվարդիայի եֆրեյտոր։
Հայրենական մեծ պատերազմի սկզբից կամավոր մեկնել է ռազմաճակատ։ Նախկին 76-րդ հայկական լեռնահրաձգային դիվիզիայի (վերակազմվել է 51-րդ գվարդիականի) կազմում մասնակցել է Ստալինգրադի ճակատամարտին, Բելառուսիայի ազատագրմանը։ Եղել է գնդացրային հաշվարկի հրամանատար։
Հերոսի կոչման արժանացել է Արևմտյան Դվինայի գետանցման ժամանակ ցուցաբերած խիզախության և անձնազոհության համար (իր մարմնով ծածկելով հրամանատարին՝ փրկել է նրա կյանքը)։
Կարահիսար (Ամասիայի գավառ)

Անվան այլ կիրառումների համար տե՛ս՝ Կարահիսար (այլ կիրառումներ)Կարահիսար, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դերկաչովսկի գյուղական խորհուրդ (Նեդրիգայլովսկի շրջան)

Դերկաչովսկի գյուղական խորհուրդ  (ուկրաիներեն՝ Деркачівська сільська рада), Ուկրաինայի Սումիի մարզի Նեդրիգայլովսկի շրջանում։
2001 թվականի տվյալներով Դերկաչովսկի գյուղական խորհրդում բնակվում էր 798 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իսպանիայի հրապարակ (Հռոմ)

Անվան այլ կիրառումների համար տե՛ս՝ Իսպանիայի հրապարակ (այլ կիրառումներ)

Իսպանիայի հրապարակ (Պիացցա դի Սպանիա, իտալերեն՝ Piazza di Spagna), հրապարակ Հռոմի կենտրոնում, Կամպո Մարզիո շրջանում։ Նախկին անվանումը՝ Piazza della Trinita: Իրենից ներկայացնում է երկու անհավասար եռանկյուններ։ Հյուսիսային մասում այն ներառում է Իսպանական աստիճանը և Տրինիտա դեյ Մոնտի եկեղեցին։ Հարավային հատվածում գտնվում է Իսպանիայի Պալատը (Պալացցո դի Սպայնա, իտալերեն՝ Palazzo di Spagna), իտալերեն՝ Palazzo di Propaganda Fide, (բառացի՝ Հավատքի Տարածման պալատը) և իտալերեն՝ Colonna dell’Immacolata (բառացի՝ «Անարատության կոնցեպցիայի սյուն») կոթողը։
Հրապարակը հռոմեական նորաձևության կենտրոններից մեկն է։ Ամենահռչակավոր իտալական նորաձևության ապրանքանիշերը ներկայացվում են Կոնդոտտի փողոցում, որն էլ սկսվում է Իսպանիայի հրապարակից։
Պիացցա դի Սպանիան իր անունը ստացել է Վատիկանում Իսպանիայի Մայր Աթոռի դեսպանատան անվանումից։ 17-րդ դարում դեսպանատան շրջանը նույնիսկ համարվել է իսպանական տարածք։

Հրապարակի կենտրոնում գտնվում է Բարկաչչա շատրվանը՝ մակույկաձև շատրվան, որը կերտել են Պիետրո Բերնինին և իր որդին՝ Լորենցո Բերնինին։ Նրանից աջ՝ անգլիացի գրող Ջոն Քիթսի տունն է, որն այժմ թանգարան է, իսկ ձախ կողմում՝ Բեբինգթոն թեյարանը (1893 թ.)։ Շատրվանի դիմաց Իսպանական աստիճաններն են, որոնք սկսում են Իսպանիայի հրապարակից և բարձրանում վեր՝ դեպի Տրինիտա դեյ Մոնտի եկեղեցի։


== Տրինիտա դեյ Մոնտի եկեղեցի ==

Եկեղեցու կառուցումը սկսվել է 1502 թվականին ֆրանսիացի Լյուդովիկոս XII-ի (Ֆրանսիայի թագավոր) միջոցներով և տևել մինչև 1585 թվականը։ 1816 թվականին եկեղեցին լրջորեն ավերվել էր, որից հետո հիմնահատակ վերակառուցվեց։ 1789 թվականին Պիոս VI Պապի պատվերով Սալյուստիուսի այգիներից բերված անտիկ սյունը կանգնեցվեց եկեղեցու դիմաց։ Դանիելե դա Վոլտերայի «Խաչից իջեցում» որմնանկարը գտնվում է Տրինիտա դեյ Մոնտի եկեղեցում։


== Պալատները և սյունը ==

Իսպանիայի հրապարակի հարավային ծայրում գտնվում է իտալերեն՝ Palazzo di Propaganda Fide (բառացի՝ Հավատքի Տարածման պալատ) պալատը։ Վիա Ֆրատտինա փողոցի կողմից երևում է պալատի այն ճակատամասը, որ ձևավորել է Լորենցո Բերնինին (1644 թ.), իսկ Վիա դի Պրոպագանդա փողոցի կողմից՝ Ֆրանչեսկո Բորրոմինիի ձևավորումը (1646 թ.)։ Վերջինն Իննոկենտիոս X Պապի պատվերն էր, որը նախընտրում էր Բորրոմինիի ոճը։ Աշխատանքն ավարտվել է 1667 թվականին։ 1929 թվականից սկսած Պալատը հանդիսանում է Վատիկանում Իսպանիայի Մայր Աթոռի դեսպանատան սեփականությունը։ Իսկ վերջինիս նստավայրը համարվում է Պալացցո դե Սպանիան։ Այն կառուցվել է նախկին Մոնալդեսչի պալատի տեղում իսպանացի դեսպանի համար 1653 թվականին Անտոնիո դել Գրանդեի և Ֆրանչեսկո Բորրոմինիի կողմից։
Իսպանիայի հրապարակի հարավ-արևելքում, Միգնանելլիի հրապարակում, երկու պալատների դիմաց վեր է խոյանում իտալերեն՝ Colonna dell’Immacolata (բառացի՝ «Անարատության Կոնցեպցիայի  սյուն») կոթողը։ Այն հայտնաբերվել է 1777 թվականին վանքի տակ։ Կանգնեցվել է այստեղ 1857 թվականին։ Գագաթին կերտված է Կույս Մարիամի արձանը։


== Տես նաև ==
Իսպանական աստիճան


== Աղբյուրներ ==
http://www.aviewoncities.com/rome/piazzadispagna.htm Archived 2016-06-24 at the Wayback Machine.
Palazzo di Spagna
Palazzo di Propaganda Fide
http://www.romeartlover.it/Vasi40.html
http://www.giovannirinaldi.it/page/rome/piazzadispagna/index.htm
http://www.romasegreta.it/campo-marzio/piazza-di-spagna.html
Կասերես (Տառագոնա)

Անվան այլ կիրառումների համար տե՛ս՝ Կասերես (այլ կիրառումներ)Կասերես  (իսպ.՝  և կատ.՝ Caseres), մունիցիպալիտետ Կատալոնիայում։ Գտնվում է Տառագոնիա պրովինցիայում, Կատալոնիա ինքնավար համայքնի կազմում։
Տարածքը կազմում է 42,9 կմ²։ Բնակչությունը՝ 294 մարդ։
Ին Սունի

Քիմ Ինսուն (կորեերեն՝  김인순; առավել հայտնի է Ին Սունի/인순이 բեմական անունով. ապրիլի 5, 1957(1957-04-05), Pocheon, Գյոնգի, Հարավային Կորեա), հարավկորեացի երգչուհի։ Նա դեբյուտել է 1978 թվականին` «Hee Sisters» խմբում (կորեերեն՝ 희자매): Ընդհանուր առմամբ, նա թողարկել է 19 ալբոմ, որոնցից 14-ը կանոնավոր։ Ներկայումս նա Կորեայի երկրպագուների մեծ շրջանում հայտնի է` որպես «Ժամանակակից R&B դիվա»` չնայած 35 տարվա ստեղծագործական գործունեությանը։ Նա մեկն է այն սակավաթիվ երգիչներից, ովքեր ելույթ են ունեցել Նյու Յորքի Քարնեգի հոլում և հեռարձակող կազմակերպությունների ամենամյա մրցանակաբաշխություններում արժանացել է մի քանի բարձրագույն մրցանակների։ Նա առանձնանում է բեմի վրա իր հարուստ ձայնով։
2018 թվականի ձմեռային Օլիմպիական խաղերի համար կատարել է Let Everyone Shine երգը։


== Մանկական տարիներ և կրթություն ==
Ապագա երգչուհին ծնվել է աֆրոամերիկացի հորից (որն այդ ժամանակ զինվորական ծառայության էր անցել Կորեայի տարածքում գտնվող զորամասերից մեկում) և կորեուհի մորից 1957 թվականի ապրիլին Քենգիդոյի նահանգի Պհոչհոն քաղաքում։ Մայրն ինքնուրույն է զբաղվել աղջկա դաստիարակությամբ` ստանալով ֆինանսական աջակցություն «Pearl S. Buck International's» հովանավոր ծրագրով։ Այդ ժամանակ Կորեայում ազգային փոքրամասնությունների նկատմամբ մեծ խտրականություն կար, ինչը մեծ դժվարություններ էր ստեղծում հասակակիցների հետ շփվելու համար։ Երգչուհու հիշողությունների համաձայն` «դպրոցում ես ինձ կեղտոտ էի զգում դասընկերներիս համեմատ»։ դպրոցն ավարտելուց հետո Ինսունեն կարողացավ շարունակել ուսումը։ Նրա խոսքով` դժվարություններն ինքը հաղթահարել է երգելու միջոցով։


== Կարիերա ==
1978 թվականին սկսնակ երգչուհին դեբյուտել է Hee sisters գըրլ բենդում, սակայն հարավկորեական հանդիսատեսը կասկածում էր, որ նա իր կոչումը կգտնի Հարավային Կորեայում։ Խմբի մասնակիցները նրան կազմ են վերցրել միայն անսովոր տեսքի և պարելու ունակության պատճառով։
1980 թվականին Ին Սունին թողարկել է «Fate» («Ճակատագիր») սոլո-ռելիզը։
1983 թվականին I«f it' s night, every night» դիսկո-ժողովածուն մտել Է KBS չարթ և այնտեղ մնացել 7-րդ տեղում մինչև հաջորդ տարի, ինչը հետաքրքրություն է առաջացրել երգչուհու ստեղծագործության նկատմամբ և դարձել է հայտնիության վերելքի պատճառը։ 
Նա նաև թողարկել է ժամանակակից քրիստոնեական երաժշտական ալբոմ, 2006 թվականի օգոստոսի 1-ին։ Այն ներառում էր Amazing Grace, How Great Thou Art (주 하나님 지으신 모든 세계), Jesus (찬양해) и Through Christ դասական քրիստոնեական երգերի տարբերակները։
2007 թվականին նա հատուկ ուշադրություն է ստացել Goose's Dream (거위의 꿈) երգի կատարման համար։


== Անձնական կյանք ==
Ին Սունին ունի դուստր, 1994 թվականին ծնված Սե Ինը, որը Սեուլի միջազգային դպրոցում ներկա է եղել որպես պատվավոր ուսանող, իսկ ներկայումս հաճախում է Սթենֆորդի համալսարան։


== Ծանոթագրություններ ==


== Արտաքին հղումներ ==
http://www.insooni.com Ին Սունի. պաշտոնական կայք
Yonhap News: Mixed-race Korean singer inspired by U.S. football star Hines Ward
Զապոլե (գյուղ, Կարդիմովսկի շրջան)

Անվան այլ կիրառումների համար տե՛ս՝ ԶապոլեԶապոլե (ռուս.՝ Заполье), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաիչու

Ռաիչու (ճապ.՝ ライチュウ, անգլ.՝ Raichu), պոկեմոն, Nintendo և Game Freak ընկերություններին պատկանող Պոկեմոն խաղերի, մանգայի և անիմե սերիաների արարած։ Ռաիչուն պոկեմոն 1, որին կարելի է էվոլյուցիայի ենթարկել և դարձնել Պիկաչու։ Ռաիչուին ստեղծել է Քեն Սուգիմորին «Game Freak»-ի ստեղծողների թիմի հետ համատեղ։ Առաջին անգամ հայտնվել է «Pokémon Red and Blue» խաղերում, իսկ այնուհետև  նաև՝ տարբեր մերչենդայզերում, սփին-օֆֆներում, ֆրանշիզայի անիմացիոն և տպագիր ադապտացիաներում։ Ռաիչուն պատկանում է պոկեմոնների էլեկտրական տիպին և ի վիճակի է իր մարմնի վրա պահել 100 հազար վոլտ էլեկտրականություն։


== Արձագանք և կարծիքներ ==
Խաղում իր առաջին հայտնվելուց հետո Ռաիչուն քննադատների կողմից ընդհանուր առմամբ դրական է ընդունվել։ Chicago Sun-Times թերթը Ռաիչուին անվանել է՝ իր «սիրելի»։ Լորեդանա Լիպերինին` «Generazione Pókemon: i bambini e l’invasione planetaria dei nuovi» գրքի հեղինակը, նշել է այն փաստը, որ Ռաիչուն այնքան հայտնի չէ, ինչքան Պիկաչուն։ Ռայան Օմեգան` «Anime Trivia Quizbook: From Easy to Otaku Obscure, 1-ին էպիզոդ»-ի հեղինակը, գրել է, որ Ռաիչուն այնքան լավը չէ իր կարծիքով այն բանի համար, որ անիմեի մեջ Էշը չէր ցանկանում, որ Պիկաչուն էվոլյուցիայի արդյունքում դառնա Ռաիչու։ Պիեր Բրունոն` «La culture de l’enfance à l’heure de la mondialisation»-ի հեղինակը, անիմեում Պիկաչուի և Ռաիչուի պայքարը համեմատել է Դավիթի և Գողիաթի բիբլիական պատմության հետ։ IGN-ը գրել է, որ չնայած Ռաիչուի չափ հաճելի չէ, սակայն նա ունի այլ լավ հատկություններ։ IGN-ի խմբագիր «Pokémon of the Day Chick»-ը նշել է, որ Ռաիչուին «սիրում են շատերը, իսկ ատում` էլ ավելի շատ»։ Ինչպես նաև նա գրել է, որ Ռաիչուի հանդեպ ատելությունը այնքան ուժեղ չէ, ինչքան Պիկաչուի հանդեպ ատելությունը և որ Ռաիչուն «հիմար տեսք ունի»։ GamesRadar կայքի խմբագիր Բրեթ Էլսթոնը նկատել է, որ Պիկաչուի հանդեպ մեծ ուշադրության պատճառով «հեշտ է մոռանալ Ռաիչուի գոյության մասին»։


== Ծանոթագրություններ ==


== Արտաքին հղումներ ==
Ռաիչուն Bulbapedia.net կայքում (անգլ.)
Ռաիչուն Imdb.com-ում Archived 2016-05-04 at the Wayback Machine. (անգլ.)
Կուլաժինսկի գյուղական խորհուրդ (Գրեբյոնկովսկի շրջան)

Կուլաժինսկի գյուղական խորհուրդ  (ուկրաիներեն՝ Кулажинська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Կուլաժինսկի գյուղական խորհրդում բնակվում էր 554 մարդ։ Բնակավայրը զբաղեցնում է 33,35 կմ² տարածք։ Բնակչության խտությունը կազմում էր 16,61 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ֆրանսիսկո Սոլանո Լոպես

Ֆրանսիսկո Սոլանո Լոպես Կառիլյո (իսպ.՝ Francisco Solano López Carrillo, հուլիսի 24, 1826(1826-07-24), Ասունսյոն, Պարագվայ - մարտի 1, 1870(1870-03-01), Amambay Department, Պարագվայ՝ պարագվայցի քաղաքական գործիչ, Հանրապետության բանակի մարշալ (Mariscal de los Ejércitos de la República, 1865 թ.-ի մարտի 5-ից), Պարագվայի ռազմական նախարար (1855 - 1862), 1862 թ.-ի սեպտեմբերի 10-ից հոկտեմբերի 16-ը իր վրա է վերցրել երկրի նախագահի լիազորությունները (փոխնախագահ), Պարագվայի նախագահ 1862 թ. հոկտեմբերի 16-ից. 1869 թ.-ի օգոստոսի 5-ին գահընկեց է արվել, սակայն շարունակել է կառավարել մինչև իր մահը։ Նախագահ Կառլոս Անտոնիո Լոպեսի ավագ որդին էր, որից էլ ժառանգել է երկրի ղեկավարի պաշտոնը։ 
Համարվել է փառասեր, ինքնավստահ, նույնիսկ խելագար։ Նրան է վերագրվում Պարագվայի պատերազմի պատասխանատվությունը։ Զոհվել է մարտում։


== Ծանոթագրություններ ==


== Արտաքին հղումներ ==
http://www.worldstatesmen.org/Paraguay.html
http://www.martin.romano.org/ps20/ps20_124.htm Archived 2013-03-12 at the Wayback Machine.
Կիրժենգա

Կիրժենգա (ռուս.՝ Кирженьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 222 կմ հեռավորության վրա։ Գետի երկարությունը 33 կմ է։ Կիրժենգաի ակունքը գտնվում է ճահճում, Տարնոգսկի Գորոդկաից 25 կմ հարավ-արևմուտք և Տոտմից 50 կմ հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008817
Հիդրոլոգիական ուսումնասիրությունների կոդը - 103000881
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիգաչ (գետ)

Կիգաչ (գետ) (ղազ.՝ Қиғáш), գետ Վոլգայի ցածրադիր հոսանքի ճյուղերից։ Հասնում է մինչև Ղազախստան և Ռուսաստան՝ Աստրախանի նահանգ։ Թափվում է Կասպից ծով։ Գետի մոտ գտնվում է գյուղ՝ Կատյեվկան։ Գետի ծախսը վայրկյանում՝ 150 մ2։
Կիգաչից սկսվում է ջրի ստրատեգիական ջրարգելակումը՝ «Վոլգա-Մանգիշլակ», Ղազախստանի Մանգիստաուսկի մարզի քաղցրահամ ջրի կարիքները ապահովելու համար։
2006 թվականի հոկտեմբերին Կիգաչի վրա կառուցվել և շահագործման է հանձնվել ավտոմեքենաների կամուրջ՝ ապահովելով ռուսական և ղազախական ավտոճանապարհները՝ «Աստրախան-Ատիրաու» А-340։


== Ծանոթագրություններ ==
Բիրըկ

Բիրըկ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ցելիում (բլուր)

Ցելիում բլուր (լատ.՝ Collis Caelius, իտալերեն՝ Celio), հանրահայտ Հռոմի յոթ բլուրներից մեկը։ Տուլլիոս Հոստիլիուսի կառավարման օրոք Ալբա Լոնգի ողջ բնակչությունը բռնի ուժով վերահաստատվեց Ցելիումի բլրի վրա։
Ըստ ավանդույթի, որը պատմել է Տիտոս Լիվիոսը, բլուրն իր անվանումը ստացել է Ցելիուս Վիբեննայից, միգուցե այն պատճառով, որ նա բնակություն էր հաստատել այնտեղ, կամ էլ, որ նրա ընկեր Սերվիոս Տուլլիոսը ցանկանում էր հետմահու պատվել նրան։ Հռոմեական Հանրապետության ժամանակաշրջանում Ցելիումի բլուրը նորաձև բնակավայր էր և ունևոր հասարակության ռեզիդենցիան էր։ Կարակալայի բաղնիքների պեղումների ժամանակ հայտնաբերվեցին լիառատ վիլլաներ՝ ձևավորված որմնանկարչությամբ և խճանկարներով։ Ցելիումը նաև Սան Ջիովանի ի Պաոլո և հին Սան Ստեֆանո Ռոտոնդո բազիլիկների վայրն է։ Վիլլա Կելիմոնտանան և իր այգիները ևս զբաղեցնում է բլրի նշանակալի տարածքը։ Օգոստոս կայսեր օրոք բլրի վրա էին գտնվում Կարնա և Միներվա աստվածուհիների տաճարները։ 27 թվականի հրդեից հետո Տիբերիոսը զգալի գումար է տրամադրել այստեղ նոր շինություններ կառուցելու համար։ Կայսերական դարաշրջանում բլրի վրա կառուցվել էին Կլավդիոսի տաճարը՝ Օգոստոսի սյունասրահով։


== Եկեղեցիներ ==
Սան Ջիովանի ի Պաոլո
Սան Ստեֆանո Ռոտոնդո
Սուրբ Գրիգոր Մեծի եկեղեցի
Սանտա Մարիա ին Դոմինիկա
Սան Տոմասո ին Ֆորմիս


== Ծանոթագրություններ ==


== Աղբյուրներ ==
Livy, Book One
Hülsen. Caelius mons // Real-Encyclopädie der Klassischen Altertumswissenschaft" Pauly-Wissowa. — III т., 1 ч. — Stutgart, 1897.


== Արտաքին հղումներ ==
Samuel Ball Platner, A Topographical Dictionary of Ancient Rome: Caelian Hill
Բուդկա Ժելեզնոյ Դորոգի 21-րդ կմ

Բուդկա Ժելեզնոյ Դորոգի 21-րդ կմ (ռուս.՝ Будка Железной Дороги 21-й км), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալատսոյա

Ալատսոյա (ռուս.՝ Алатсоя), գետ Ռուսաստանում, հոսում է Կարելական ինքնավար հանրապետությունում և Պիտկյարանտսկի շրջանում։ Հոսում է հարավում, գետաբերանը տեղակայված է Յանիսյոկի գետի ձախ ափին՝ 12 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011068
Հիդրոլոգիական ուսումնասիրությունների կոդը - 102001106
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերակրուս (նահանգ)

Անվան այլ կիրառումների համար տե՛ս՝ Վերակրուս (այլ կիրառումներ)Վերակրուս (իսպ.՝ Veracruz,  beɾaˈkɾus), պաշտոնական անվանումը՝ Վերակրուս դե Իգնասիո դե լա Լլավեի ազատ և ինքնիշխան նահանգ (իսպ.՝ Estado Libre y Soberano de Veracruz de Ignacio de la Llave), Մեքսիկայի 31 նահագներից մեկը։ Կազմված է 212 համայնքներից և մայրաքաղաք Խալապա-Էնրիկեսից։


== Տվյալներ ==
Նահանգը գտնվում է Արևելյան Մեքսիկայում։ Հյուսիսում սահմանակից է Տամաուլիպաս նահանգին, արևմուտքում՝ Սան Լուիս Պոտոսիին և Իդալգոյին, հյուսիս արևմուտքում՝ Պուեբլային, հարավում՝ Օախակային և Չյապասին, հարավ-արևելքում՝ Տաբասկոյին։ Արևելքում Վերակրուսը սահմանակից է Մեքսիկական ծոցին։
Նահանգն աչքի է ընկնում խառը էթնիկ բնակչությամբ և տեղաբնակներով։ Վերակրուսի խոհանոցում նկատելի են տարբեր մշակույթների ազդեցությունները։


== Խոշոր քաղաքներ ==
Վերակրուս- 801 122
Խալապա-Էնրիկես - 666 268
Պոսա-Վիկա-դե Իդալգո - 513 308
Օրիսաբա - 410 372
Մինատիտլան - 356 020
Կոացակոալկոս - 347 223
Կորդովա - 315 996
Ակայուկան - 112 999


== Վերակրուսի կենդանական և բուսական աշխարհը ==


== Ծանոթագրություններ ==


== Արտաքին հղումներ ==
(Իսպաներեն) Veracruz State government
(Իսպաներեն) museum of the city
(Իսպաներեն) VIDEOCLIP about mexican beach Veracruz
(Իսպաներեն) http://www.eljicaro.org
Դեմյանովկա (գյուղ, Կոտելվայի շրջան)

Անվան այլ կիրառումների համար տե՛ս՝ ԴեմյանովկաԴեմյանովկա (ուկրաիներեն՝ Демянівка), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Դեմյանովկա գյուղում բնակվում էր 45 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուխարկա

Ուխարկա (ռուս.՝ Ухарка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տոբիս գետի աջ ափին՝ 27 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076592
Կոդը ըստ հիդրոլոգիական հետազոտության (ՌԴ) — 103007659
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մ.թ.ա. 245


== Դեպքեր ==


== Ծնունդներ ==


== Մահեր ==
(3559) Վիոլամայեր

(3559) Վիոլամայեր (անգլ.՝ Violaumayer), աստերոիդ աստերոիդների հիմնական գոտում։ Հայտնաբերվել է 1980 թվականի օգոստոսի 8-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,485917 ա. մ., առավելագույնը մոտենում է 1,9487 ա. մ. հեռավորության վրա և հեռանում 3,0231 ա. մ.։ Արեգակի շուրջ մեկ ամբողջական պտույտ է կատարում 1431,62 երկրային օրվա ընթացքում, իր ուղեծրով շարժվելով միջինում 0,251463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3559) Վիոլամայեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9137) Ռեմո

(9137) Ռեմո (անգլ.՝ Remo), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,384367 ա. մ., առավելագույնը մոտենում է 2,015 ա. մ. հեռավորության վրա և հեռանում 2,7537 ա. մ.։ Արեգակի շուրջ մեկ ամբողջական պտույտ է կատարում 1344,8 երկրային օրվա ընթացքում, իր ուղեծրով շարժվելով միջինում 0,267698 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9137) Ռեմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիշչալովո (գյուղ, Պոչինկովսկի շրջան)

Պիշչալովո (ռուս.՝ Пищалово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլիցիումօրգանական սոսինձներ

Սիլիցիումօրգանական սոսինձներ, սիլիցիումօրգանական պոլիմերներ պարունակող սոսնձող բաղադրություններ։ Օգտագործվում են․ 1․ մետաղները և ջերմակայուն ոչ մետաղական նյութերը, 2․ ջերմակայուն ռետինը և մետաղները, 3․ ջերմամեկուսիչ և ձայնամեկուսիչ նյութերը պողպատին և տիտանի համաձուլվածքներին սոսնձելու համար։ Սոսնձվածքը կայուն է ֊60-ից մինչև 1000 °C-ում։ Սիլիցիումօրգանական սոսինձները օգտագործվում են նաև կպչուն ժապավեններ պատրաստելու համար։
1981-82 NBA մրցաշրջան

1981-82 NBA մրցաշրջան, Բասկետբոլի ազգային ասոցիացիայի 36-րդ մրցաշրջան։ Մրցաշրջանի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ վեց խաղերի արդյունքում, «Լեյքերս» ակումբը հաղթել է «Ֆիլադելֆիա Սևնթի Սիքսերս» ակումբին։
1981 թվականի NBA դրաֆթի «Դալաս Մավերիքս» ակումբն առաջին համարի ներքո ընտրել է թեթև հարձակվող Մարկ Ագիրեին։ Դրաֆի ժամանակ երկրորդ համարի ներքո ընտրվել է Այզեա Թոմասը, 3-րդ համարի ներքո՝ Բակ Ուիլյամսը, իսկ 8-րդ համարի ներքո՝ Տոմ Չամբերսը։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ ըստ մրցաշրջանի արդյունքներ ==
NBA ամենաթանկ խաղացող: Մոզես Մելոուն, Հյուստոն Ռոքեթս
Եզրափակչի ամենաթանկ խաղացող: Մեջիք Ջոնսոն, Լոս Անջելես Լեյքերս
NBA տարվա սկսնակ: Բակ Ուիլյամս, Նյու Ջերսի Նեթս
Տարվա մարզիչ: Ջին Շու, Վաշինգտոն Բուլեթս


== Մեկնաբանություններ ==


== Աղբյուրներ ==
1981-82 NBA Season Summary Archived 2012-10-04 at the Wayback Machine.
Մաքիրոս

Մաքիրոս, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Հեշտ հաց (հեքիաթ)

Հեշտ հաց, բելառուսական ժողովրդական հեքիաթ։


== Սյուժե ==
Հեքիաթը պատմում է մի հնձվորի մասին, ով մարգագետնում խոտ հնձելիս շատ էր հոգնել, և նստել էր հաց ուտելու։ Հանկարծ անտառից մի սոված գայլ է դուրս գալիս, մարդուն հարցնում, թե ինչ է նա ուտում, նա էլ պատասխանում է, որ հաց է ուտում, ու մի կտոր տալիս գայլին։ Գայլը շատ է հավանում հացը, և մարդուն հարցնում է, թե ինչպես կարելի է այն ստանալ, մարդն էլ նրան բացատրում է, թե ինչպես կարելի է հաց ստանալ, գայլը ընկնում է մտքերի մեջ, հետո ծոծրակը քորում, ու ասում, որ դա իր համար չէ, խնդրում, որ մարդը նրան հեշտ հաց վաստակելու ձևը սովորեցնի։ Մարդն էլ ասում է, որ եթե ուզում է հեշտ հաց վաստակել, թող գնա ձիու մոտ, գայլն էլ այդպես է անում։ Հենց ձիուն տեսնում է, ասում է, որ ձիուն կուտի, ձին էլ խորամանկության է դիմում, ասելով, որ եթե գայլը իրեն սմբակներով ուտի, սմբակները նրա ատամները կջարդեն, գայլն էլ գնում է, որ ձիու սմբակները հանի, ձին գայլին այնպես է հարվածում, որ գայլը գլորվում է, ընկնում դաշտ, գնում է, որ լվացվի, տեսնում է գետի մեջ սագեր են լողում, գնում է նրանց մոտ։ Սագերն էլ նրան ասում են, որ երգի, նա էլ սկսում է երգել, ու բոլոր սագերը թռչում հեռանում են։ Բարկացած գնում է, տեսնում մի տարեց մարդ քայլում է, նույնը կրկնվում է, տարեցն էլ ասում է, որ առաջին հերթին պետք է թութունից հոտ քաշեն, թութունը հանում է մի թեթև հոտ է քաշում, տալիս է գայլին, գայլն ամբողջ ուժով հոտ է քաշում, ու սկսում փռշտալ, մեկ ժամ, երկու ժամ, այնքան է փռշտում, մինչև թութունի հատիկները քթից լրիվությամբ մաքրվում են, նայում է տեսնում այդ մարդը արդեն գնացել է, ինքն էլ գնում է մարգագետին տեսնում մի խոյ է արածում, խոյին էլ է ասում, որ նրան կուտի, խոյն էլ առաջարկում է, որ ինքը գնա մարգագետնի ծայրը, վազքով գա, ցատկի գայլի բերանը, գայլն էլ համաձայնվում է։ Խոյն այդպես է անում, բայց գայլի բերանը ցատկելու փոխարեն, պոզերով հարվածում է գայլին, ու փախչում։ Այդպես էլ գայլը հեշտ հաց չի կարողանում վաստակել։


== Կերպարներ ==
Գայլ
Հնձվոր
Ձի
Սագեր
Տարեց մարդ
Խոյ


== Տես նաև ==
Կորած բառը
Ճստիկ-պստիկը
Փիսիկ ոսկեճակատիկ (հեքիաթ)


== Ծանոթագրություններ ==


== Արտաքին հղումներ ==
Белорусская народная сказка:«Легкий хлеб» Archived 2017-11-01 at the Wayback Machine.
Сказка «Лёгкий хлеб»
Ապոստոլոպուլոյի տուն

Ապոստոլոպուլոյի տուն (ռուս.՝ Дом Апостолопуло, Ալաֆուզովի տուն ռուս.՝ Дом Алафузова), հին առանձնատուն Տագանրոգում (Ֆրունզեի փողոց 26)։ Գտնվում է Ֆրունզե փողոցի և Իտալական նրբանցքի անկյունում։


== Պատմություն ==
Կայսր Ալեքսանդր I-ի 1806 թվականի հրովարտակրով Տագանրոգի հարևանությամբ գտնվող հողատարածքների բաժանման ժամանակ գյուղացի Իվան Ապոստոլոպուլոն ստացել է 150 դեսյատին չափով  հողատարածք։
1870-ական թվականների սկզբին Նիկոլաևսկայա 28 (այժմ ՝ Ֆրունզեի փողոց 26) փողոցի երկայնքով շենքը պատկանել է քաղքենի Մարի Ապոստոլոպուլոյին։
1880-ական թվականների վերջին տունը գնել է դեղագործ Յակով Պարնոխը։ Մեծ հավանականությամբ, նրա երեխաները ծնվել են այս տանը, որոնք հետագայում հայտնի դարձան Վալենտին Պարնախ (1891-1951) և Ելիզավետա Տարախովսկայա (1891-1968) անուններով։
1890-ականների սկզբին տունը գնել է ունևոր գյուղացի Կլեոպատրա Կարպովնա Կրասնոկուտսկայան, իսկ 20-րդ դարի սկզբին շենքը պատկանել է շրջանային դատարանի փաստաբան Կոնստանտին Կոնստանտինովիչ Պոպանդոպուլոյին։
1910-ականներին Ապոստոլոպուլոյի տունը ձեռք է բերել 50-ամյա ժառանգական պատվավոր քաղաքացի, մեծահարուստ Նիկոլայ Ալաֆուզովը։ Աղբյուրներում այս տունը երբեմն կոչվում է Ալաֆուզովի տուն՝ վերջին սեփականատիրոջ պատվին։ 1914 թվականի հոկտեմբերին նրա բնակարանի վրա  զինված հարձակում կատարվեց, սակայն չնայած բնակարանի մանրակրկիտ որոնումներին, հանցագործները ոչինչ չգտան, բացի այն, ինչը Ալաֆուզովն ինքն էր տվել. 115 ռուբլի և շղթայով ոսկե ժամացույց։
1980-ական թվականների կեսերին այս տան նկուղում կահավորվել է Տագանրոգի մանկապատանեկան արվեստի դպրոցում դասավանդող նկարիչներ Լեոնիդ Ստուկանովի և Յուրի Շաբելնիկովի արվեստանոցը։
1990-ական թվականների կեսերից տանը տեղակայվել է դեղատուն։
2000-ականների կեսերին շենքը ձեռք են բերել «Կորալ միկրո» ընկերության սեփականատերերը, ովքեր շենքում տեղավորել են «Офисный мир КМ» համակարգչային և գրասենյակային սարքավորումների խանութը, ինչպես նաև դրա սպասարկման կենտրոնը։
2019 թվականին գիշերը տանը հրդեհ է բռնկվել։ Այրվել է փայտե հատակը և տանիքը 100 քմ մակերեսով, մարդիկ չեն տուժել։ Հրդեհի մարման աշխատանքներին մասնակցել է 17 հրշեջ և հինգ միավոր սարքավորում։


== Ճարտարապետական առանձնահատկություններ ==
1870-1880-ական թվականների ճարտարապետական քննադատությունը բարձր է գնահատել այն ուղղությունները, որոնք առաջացել են այդ ժամանակաշրջանում (առավել հաճախ վերածնունդ, բարոկկո և վաղ կլասիցիզմ)։ Այս տիպի շինությունները 19-րդ դարի վերջում մեծ թվով կառուցվել են Տագանրոգում, և դրանցից մեկն էլ Ապոստոլոպուլոյի տունն է։


== Հայտնի բնակիչներ ==
Յակով Պարնոխ (1847-1912), դեղագործ, դեղատան սեփականատեր, Տագանրոգի քաղաքային խորհրդի անդամ, Տագանրոգի պատվավոր քաղաքացի։
Լեոնիդ Ստուկանով (1947-1998), ռուս նկարիչ, ուսուցիչ, Ռուսաստանի նկարիչների միության անդամ։
Յուրի Շաբելնիկով (1959), ռուս նկարիչ։


== Ծանոթագրություններ ==


== Արտաքին հղումներ ==
Дом Апостолопуло на сайте «Исторический Таганрог» Archived 2016-06-03 at the Wayback Machine.
Լազար Թումաս

Լազար (Ղազարոս) Թումաս Եղիայի (Իլյայի) (1857, Աստրախան, Ռուսական կայսրություն - 1895, Վարշավա, Ռուսական կայսրություն), հայ ախտաբան։ Բժշկական գիտությունների դոկտոր (1883), պրոֆեսոր։


== Կենսագրություն ==
Լազար Թումասը ծնվել է 1857 թվականին, Աստրախանում։ 1881 թվականին ավարտել է Ս. Պետերբուրգի ռազմաբժշկական ակադեմիան։ Աշխատել է Ս. Պ. Բոտկինի կլինիկայում, պրիվատ-դոցենտ, այնուհետև Արևմտյան Եվրոպայում ծանոթացել բժշկության նորագույն նվաճումներին, ուսումնասիրել դեղաբանություն։ 1886-1893 թվականներին աշխատել է Ս. Պետերբուրգի ռազմաբժշկական ակադեմիայի մասնավոր ախտաբանության և թերապիայի, Վարշավայի համալսարանի բժշկական ֆակուլտետի դեղաբանության ամբիոններում, եղել ներքին հիվանդությունների ամբիոնի վարիչ։
Ուսումնասիրել է օրգանիզմից յոդի արտազատման վրա բարձր ջերմաստիճանի և քրտնարտադրության ազդեցությունը։


== Մահ ==
Լազարը մահացել է 1895 թվականին, Վարշավայում։


== Հիշատակ ==
Լազարի անունը գրված է Ս. Պետերբուրգի ռազմաբժշկական ակադեմիայի մարմարե պատվո տախտակին։


== Պարգևներ ==
Բուշի անվան մրցանակ (1881):


== Երկեր ==
О бромистом хинине, C -П., 1883.


== Ծանոթագրություններ ==
Կուռլա

Կուռլա (էստ․՝ Kurla), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բլուր (Ալաշկերտի գավառ)

Անվան այլ կիրառումների համար տե՛ս՝ Բլուր (այլ կիրառումներ)Բլուր, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջիանի Ալբերտոնի

Ջիանե Ալբերտոնի (Gianne Albertoni Vicente, հուլիսի 5, 1981(1981-07-05), Սան Պաուլո, Բրազիլիա), բրազիլացի հեռուստահաղորդավարուհի, կինոյի և հեռուստատեսության դերասանուհի, նախկին մոդել։ 


== Կենսագրություն ==
Ալբերտոնին ծնվել է բրազիլական Սան Պաուլու քաղաքում։ 13 տարեկան է եղել, երբ նրա մոդելային տվյալները նկատել ու գնահատել է բրազիլացի արվեստագետ, լուսանկարիչ Սերժիու Վալլե Դուարտեն, և դրանից չորս ամիս անց աղջիկն սկսել է հանդես գալ Միլանում՝ մասնակցելով Gianni Versace S.p.A.|Versace-ի, [[Giorgio Armani S.p.A.|Armani-ի, Prada-ի, Fiorucci-ի և նորաձևության այլ նշանավոր տների դիզայներների կազմակեերպած ցուցադրություններին։
Միլանում Ալբերտոնին նաև նկարահանվել է ու աշխատել Dolce & Gabbana, Gucci-ի, Armani-ի համար։ Նյու Յորքում նրան լուսանկարել են անվանի լուսանկարիչներ Բրյուս Վեբերը, Մարիո Տեստինոն, Սթիվեն Մայզելը, և լուսանկարները տպագրվել են Vague ամսագրում։ Բացի այդ, նա նկարահանվել է բրազիլական "Popstar", "Muita Calma Nessa Hora","Malu de Bicicleta", "Carro de Paulista" ֆիլմերում և Mandrake հեռուստասերիալում, որտեղ կատարել է Գիգիի դերը։
Ալբերտոնիի լուսանկարները ներկայացված են եվրոպական և հարավամերիկյան մի շարք թանգարանների մշտական ցուցադրություններում։ Լուսանկարների հավաքածուները պատրաստել է Սերժիու Վալլե Դուարտեն և հենց նա էլ վերնագրել է Electrofotografias e Fotografias com Fios de Cabelo para Futura Clonagem BioArt (Electrophotographs and Photographs with Human Hair for Future Cloning)։
2009 թվականի օգոստոսի 12-ից Ալբերտոնին վարել է բրազիլական Rede Record հեռուստաընկերության Hoje em Dia հաղորդաշարը։


== Ֆիլմագրություն ==


=== Հեռուստատեսություն ===


=== Համացանց ===


=== Կինո ===


=== Տեսահոլովակ ===


== Մրցանակներ ==


== Ծանոթագրություններ ==


== Արտաքին հղումներ ==
Ալբերտոնիի պաշտոնական կայքէջը
http://www.assuntodemodelo.com.br/Modelos_Det.asp?Cod=1&id=22
Վախթանգ Անանյանի կիսանդրի (Երևան)

Վախթանգ Անանյանի կիսանդրի, գտնվում է Երևանի Կենտրոն համայնքում՝ Պարոնյան փողոցի թիվ 1 բնակելի շենքի առջև։ Այդ շենքում 1953-1980 թվականներին բնակվել է գրող Վախթանգ Անանյանը։ Հուշարձանը տեղադրվել է 1982 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Պատկերասրահ ==

		
		


== Ծանոթագրություններ ==
(1182) Իլոնա

(1182) Իլոնա (անգլ.՝ Ilona), աստերոիդ աստերոիդների հիմնական գոտում։ Հայտնաբերվել է 1927 թվականի մարտի 3-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,259705 ա. մ., առավելագույնը մոտենում է 1,9949 ա. մ. հեռավորության վրա և հեռանում 2,5246 ա. մ.։ Արեգակի շուրջ մեկ ամբողջական պտույտ է կատարում 1240,73 երկրային օրվա ընթացքում, իր ուղեծրով շարժվելով միջինում 0,290153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1182) Իլոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիլիկյան (Երևանի թաղամաս)

Սիլիկյան (հայտնի է նաև որպես «3-րդ գյուղ» և «Գ3 թաղամաս»), թաղամաս Երևանի Աջափնյակ վարչական շրջանում։ 
«Սիլիկյան» է անվանվել ի պատիվ հայ ականավոր ռազմական գործիչ, Հայաստանի ազգային հերոս Մովսես Սիլիկյանի։ Նախկինում կոչվել է «Սպանդարյան»։


== Նկարագրություն ==


=== Փողոցներ ===
Սիլիկյան թաղամասը ներառում է հետևյալ փողոցները.

Աշտարակի խճուղի
Սիլիկյան թաղամաս 1-րդ փողոց
Սիլիկյան թաղամաս 2-րդ փողոց
Սիլիկյան թաղամաս 3-րդ փողոց
Սիլիկյան թաղամաս 4-րդ փողոց
Սիլիկյան թաղամաս 5-րդ փողոց
Սիլիկյան թաղամաս 6-րդ փողոց
Սիլիկյան թաղամաս 7-րդ փողոց
Սիլիկյան թաղամաս 8-րդ փողոց
Սիլիկյան թաղամաս 9-րդ փողոց
Սիլիկյան թաղամաս 10-րդ փողոց
Սիլիկյան թաղամաս 11-րդ փողոց
Սիլիկյան թաղամաս 12-րդ փողոց
Սիլիկյան թաղամաս 13-րդ փողոց


=== Նշանակալի կառույցներ ===
«Սիլիկյան» գերեզմանատուն
Երևանի թիվ 108 միջնակարգ դպրոց


== Ծանոթագրություններ ==
(1108) Դեմետր

(1108) Դեմետր (անգլ.՝ Demeter), աստերոիդ աստերոիդների հիմնական գոտում։ Հայտնաբերվել է 1929 թվականի մայիսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,427403 ա. մ., առավելագույնը մոտենում է 1,8049 ա. մ. հեռավորության վրա և հեռանում 3,0499 ա. մ.։ Արեգակի շուրջ մեկ ամբողջական պտույտ է կատարում 1381,37 երկրային օրվա ընթացքում, իր ուղեծրով շարժվելով միջինում 0,26061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,93° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1108) Դեմետր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտ Ապոլինարե

Սանտ Ապոլինարե (իտալերեն՝ Sant'Apollinare), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 2003 մարդ (2008), բնակչության խտությունը՝ 117 մարդ/կմ²։ Տարածքը կազմում է 17 կմ²։ Փոստային ինդեքս՝ 3048։ Հեռախոսային կոդ՝ 0776։


== Ժողովրդագրություն ==


== Համայնքի վարչակազմը ==
Հեռախոսահամար։ 0776 915036
Էլեկտրոնային փոստ։ segreteria@comunedisantapollinare.it
Պաշտոնական կայք։ http://www.comunedisantapollinare.it/ Archived 2006-08-13 at the Wayback Machine.


== Արտաքին հղումներ ==
http://www.comunedisantapollinare.it/ Archived 2006-08-13 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալիս Հոքինսի արձան

Ալիս Հոքինսի արձան (անգլ.՝ Alice Hawkins statue), սուֆրաժիստ Ալիս Հոքինսին նվիրված հուշարձան՝ Անգլիայի Լեսթեր քաղաքի շուկայի հրապարակում։


== Արշավ և ֆինանսավորում ==
Հուշարձանը Լեսթեր շրջանի կնոջը նվիրված առաջին արձանն է։
Հուշարձանի արշավը նախաձեռնել և ղեկավարել է 2012 թվականից քաղաքային խորհրդական Ադամ Քլարկը։ Քլարկը Հոքսինսի մեծ թոռան՝ Պիտեր Բարատտի հետ միասին կազմավորել է «Ալիս Հոքինսի ժառանգության խումբը»։ Խմբի միակ նպատակը դրամահավաքն էր արձանի համար։ Քաղաքապետ Պիտեր Սուլսբին խորհրդին հանձնարարեց ապահովել արձանի հիմքի և պահպանման ծախսերի ֆինանսավորումը։ Արհեստակցական միությունների կողմից ֆինանսավորումը աջակցեց դիզայնի մրցույթին, որը հանգեցրեց քանդակագործ Շոն Հեջս-Քուինի ընտրությանը։ Արձանը ֆինանսավորվել է (62.400 ֆունտ ստեռլինգ) տեղացի գործարար Ջեյմի Լյուիսի բարեգործական հիմնադրամի կողմից։ Լյուիսի ուսանողական կացարանի պորտֆելը ներառում է նրբորեն վերափոխված Equity Works գործարանը, որտեղ Ալիսն աշխատում էր որպես կոշիկի մեքենավար։


== Նկարագրություն ==
7 ոտնաչափ (2,14 մ) բարձրությամբ 800 ֆունտանոց (363 կգ) բրոնզե արձանը ստեղծվել է քանդակագործ Շոն Հեջս-Քուինի կողմից և ձուլվել Լոնդոնում։ Այն կանգնած է 4 ոտնաչափ (1,22 մ)բարձրությամբ հիմքի վրա և այն տեղի կողքին, որտեղ կանգնել էր Հոքինսը, երբ ելույթ էր ունենում հանրության առաջ կանանց ընտրական իրավունքի թեմայով։ Այն պատկերում է Հոքինսին խոսելիս՝ աջ ձեռքը բարձրացրած։


== Հանդիսավոր բացում ==
Հուշարձանը բացվել է 2018 թվականի փետրվարի 4-ին, հանդիսավոր արարողությամբ, որին ներկա էին հազարավոր մարդիկ, այդ թվում՝ Հոքինսի ժառանգները։ Հանդիսավոր բացմանը նախորդել էր երթը Համբերսթոնի դարպասներից դեպի քաղաքի նոր շուկա։ Երթի ղեկավարը Հելեն Պանկհյորսթն էր՝ սուֆրաժիստների առաջնորդ Էմմելին Պանկհյորսթի մեծ թոռնուհին։ 2018 թվականի փետրվարի 5-ին The Guardian-ի և The Scotsman-ի առաջին էջում հայտնվեց երթը գլխավորող Էլայն Փենթլինգը՝ դերասանուհի և «Ալիսն իր կոշիկների մեջ»-ի հեղինակ։ Հանդիսավոր բացման պատկերները ներկայացվել են մի քանի ազգային թերթերում։ Երթը և բացման արարողությունը լուսաբանել են BBC-ն, ITV-ը և Sky News-ը, ինչպես նաև կենդանի լուսաբանվել է տեղական ռադիոյով։ Բազմաթիվ բանախոսներ, որոնց թվում էին նաև լորդ Ուիլի Բախը (Էմմելին Պանկհյորսթի մեծ եղբորորդին), քաղաքապետ Սըր Պիտեր Սուլսբին և Ալիսի մեծ թոռ Պիտեր Բարրատը, ելույթ ունեցան ներկաների առաջ։ DMU ավետարանական երգչախումբը երգեց «Վերելք»-ը։ Հուշարձանը բացվել է Ալիսի մեծ թոռնուհի Քեյթ Բարատտի, առողջապահության արշավի մասնակից Ալիս Գիբսսի, Մեծ Բրիտանիայի պատվո շքանշանակիր Մանջուլա Սուդի և պառլամենտի անդամ Լիզ Քենդալի կողմից։ Հանդիսավոր արարողությանը մասնակցում էր նաև հեռուստատեսության և ռադիոյի արվեստի և նորությունների հաղորդավար Գիտա Պենդսը։
Հուշարձանը բացվել է 1918 թվականի Ժողովրդական օրենքի ներկայացմանը արքայական համաձայնության 100-ամյակին նախորդող շաբաթ և 100-ամյակի տարում բացված Անգլիայի տարբեր արձաններից առաջինն էր։


== Ծանոթագրություններ ==